Er pennadoù-kaoz ech embann ivez alies an dud goulennataet pegen eürus int. Anat eo e santer ivez ez int nechet, ez int lakaet diaes gant an dilabour, h.a. Met pa gomzont diwar-benn bevañ e Breizh e lavaront : A ! Pegen brav eo bevañ e Breizh. Nhoullfen ket mont da lech all da chom. Klasket em eus  gwelet eta perak e oa ken start al liamm kevredigezhel-se. Ha kavout a ra din - daoust pegen souezhus e ve - emañ dreist-holl ar bevañ war ar maez hag al lechioù-annez strewet e-mesk ar charzhaoueg. Gwelet eo bet alies-alies ar charzhaoueg evel un dra o tizaremprediñ an dud. Mard eo gwir e vez trochet gant ar charzhaoueg an dud an eil re diouzh ar re all evit pezh a sell an nested hag an traoù danvezel, eo ret lavaret ivez e vezont rediet ivez, dre-se, da gaout ur vuhez kevredigezhel greñv ha da gaout  liammoù start kenetrezo. Neuze ta, eo bet kreñvaet ar boazioù en em vodañ ha kehentiñ e-kerzh ar bloavezhioù diwezhañ-mañ ma weler an dud o tiblasañ aes. E-pad an amzer-se, er broioù ma vez an dud o vevañ kichen-ha-kichen ha bern-war-vern e oa ar boazioù kevredigezhel graet kentoch evit dispartiañ an dud mar galljent kaout ur vuhez prevez ha dispartiet eo bet muioch an dud gant boaz an diblasañ. An dezenn-se a gemeran war-lerch Hervé Le Bras.